joelniklaus/EU_Wikipedias huggingface dataset:
Šaltuona

Šaltuona – upė Lietuvoje; kairysis Šešuvies intakas. Išteka 7 km į pietryčius nuo Raseinių, Kėbaičių apylinkėse. Teka į pietvakarius, susiliejusi su Bebirva pasuka į vakarus. Įteka į Šešuvį 37 km nuo jo žiočių, Jurbarko rajone, 16 km į rytus nuo Tauragės.

Slėnis siauras – 0,1–0,2 km pločio, šlaitų aukštis aukštupyje – 5–6 m, žemupyje – 13–17 m. Vagos plotis žiotyse 18 m. Vidutinis nuolydis 113 cm/km. Srovės greitis 0,3–0,5 m/s.

Intakai:
 kairieji: Beržtupis, Kerupė, Apusinas, Šilupė, Pacekluonis, Bebirva.
 dešinieji: Prabauda, Kalnupis I, Kalnupis II, Šlyna, Viščiova, Akmena, Eržvilkas, Viržuona, Velbė, Labaukštas.

Ties Anulynu (65 km nuo žiočių) Šaltuona patvenkta, sudarytas 37 ha Anulyno tvenkinys. Vidurupyje įsteigtas Šaltuonos botaninis-zoologinis draustinis. Didesnės gyvenvietės prie Šaltuonos: Biliūnai, Pašaltuonys III, Paišlynys, Žukaičiai, Eržvilkas, Pašaltuonys.

Istorija 

Šaltuona (Saltone, Szaltuna, Saltüne) minima XIV a. kryžiuočių karo kelių aprašymuose. Upėvardis kilo nuo žodžių šaltas, šaltis („žema temperatūra, vėsa“), šalti.

Šaltiniai 

Raseinių rajono upės
Jurbarko rajono upės
Bilikolis

Bilikolis – ežeras Kazachstane, Džambulo srityje. Ežeras yra 439 m virš jūros lygio. Bilikolis yra nutolęs apie 90 km nuo Džambulo.

Nuorodos  
 Bilikolio žemėlapis

Žambylo srities ežerai
Birkazanas

Birkazanas – ežeras Kazachstane, Kyzylordos srityje. Birkazanas yra pakilęs 117 m virš jūros lygio.

Maždaug 13 km į pietus teka Syr Darjos upė. Srities sostinė Kyzylorda yra nutolusi nuo ežero apie 17 km.

Nuorodos 
 Birkazano žemėlapis

Kyzylordos srities ežerai
Albertas Stanislovas Radvila

Albertas Stanislovas Radvila (, 1593 m. liepos 1 d. Olykoje – 1656 m. lapkričio 12 d. Gdanske) – Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas.

Biografija

Šeima 

Kunigaikštis, kilęs iš Radvilų giminės Olykos- Nesvyžiaus linijos, tėvas Stanislovas Radvila II, motina Marina iš Miškų giminės. Brolis Karolis Stanislovas Radvila. Buvo du kartus vedęs – Reginą fon Eisenreich (apie 1589–1637) ir Oną Kristiną Liubomirskytę (1638 m.), tačiau vaikų neturėjo.

Dvarai 

III Olykos valdytojas

Asmenybė 

Vilniaus jėzuitų kolegijos auklėtinis. Studijavo keliuose Prancūzijos ir Italijos universitetuose, mokėjo kelias Europos kalbas. Nesutaikomas ir išdidus katalikas, visais būdais stengėsi sumenkinti kitatikius, visada gynė Lietuvos reikalus, tačiau darbą visuomenės reikalams neblogai suderindavo su nuolatiniu rūpinimusi savo šeimos ir giminės didybe bei turtais.

Paliko lotynų kalba parašytus 1632–1655 m. dienoraščius ir pastebėjimus, kurie yra geriausias XVII a. politinės istorijos paminklas. Tik 1839 m. jų du tomus išleido E. Račinskis.

Valstybinė veikla 

1619 m. Lietuvos pakancleris, nuo 1623 m. Lietuvos didysis kancleris ir svarbiausias LDK vidaus ir užsienio politikos kuratorius. Dalyvavo sudarant beveik visas to laikotarpio tarptautines sutartis ir vidinėse derybose. 1624–1625 m. padėjo būsimajam karaliui Vladislovui Vazai jo kelionės po Europos šalis metu, 1632 m. ATR elekciniame seime parėmė Vladislovo Vazos kandidatūrą į sostą. Vėliau buvo Jono Kazimiero Vazos rėmėjas. 1646 m. kaip pasiuntinys vyko į Prancūziją dėl karaliaus vedybų su Liudvika Marija Gonzaga.

Literatūra 
 Pamiętnik o dziejach w Polsce, t. I–III, PIW, 1980
 De rebus Sigismundi III (rankraštis)

Šaltiniai

Nuorodos 
Trimitų herbo Radvilos  lenkų kalba

|-

Radvilos
Pinsko seniūnai
Lietuvos didieji kancleriai
Lietuvos pakancleriai
Borisovo seniūnai
Tucholo seniūnai
Lucko seniūnai
ATR pasaulietiniai senatoriai
Vidžemės gubernija

Vidžemės gubernija (latv Vidzemes guberņa) arba Lifliandijos gubernija – administracinis vienetas Rusijos imperijoje, kurį sudarė Latvijos istorinis regionas Vidžemė ir Estijos pietinė dalis.

Istorija 
Prieš tai ši teritorija buvo nepriklausoma nuo Švedijos ir vadinosi Švedų Vidžemė. 1710 m. Šiaurės karo metu rusų kariuomenė užėmė Rygą ir 1721 m. pasirašius taikos sutartį Švedų Vidžemė tapo Vidžemės gubernija.

Vidžemės gubernija gyvavo iki Pirmojo pasaulinio karo, po kurio susikūrė nepriklausomos Latvijos ir Estijos valstybės. Vidžemės guberniją etniniu principu pasidalijo Latvija ir Estija.

Apskritys 
 Rygos apskritis
 Cėsių apskritis
 Valmieros apskritis
 Valkos apskritis
 Veru apskritis
 Jurjevo apskritis
 Viljandžio apskritis
 Pernu apskritis
 Arenburgo apskritis

Didžiausi miestai 
 Ryga
 Tartu
 Piarnu
 Valka/Valga
 Cėsys
 Valmiera
 Veru
 Alūksnė
 Limbažiai
Plockas

Plockas , ) – miestas-apskritis vidurio Lenkijoje, prie Vyslos upės. Išvystyta naftos, mašinų (ypač žemės ūkio), maisto, tekstilės pramonė. Geležinkelio mazgas. Yra Mazovijos muziejus (amatų, baldų eksponatai), per Vyslą nutiesti du tiltai. Miestas yra vienas iš Europos plytų gotikos kelio stočių.

Istorija 

Plockas žinomas nuo X amžiaus, tai seniausia gyvenvietė Mazovijoje. 1079–1138 čia buvo Lenkijos valdovų sostinė. 1237 m. suteiktos miesto teisės, iki XVII a. jis buvo svarbus prekybos centras. 1793 m. atiteko Prūsijai (vadintas Schröttersburg), 1918 m. vėl atiteko Lenkijai. II pasaulinio karo metu smarkiai sugriautas.

Sportas
 Wisła Płock SSA (futbolo klubas),
 Kazimierz Górski stadionas, kurio talpa daugiau nei 10 tūkst. žiūrovų.

Miestai partneriai 

Lenkijos miestai
Europos plytų gotikos kelias
Powszechny Zakład Ubezpieczeń

PZU Grupė () – viena seniausių ir didžiausių draudimo grupių Lenkijoje su plačia draudimo ir finansinių sprendimų įvairove. Šios įmonių grupės komandai priklauso 16 tūkst. darbuotojų. „PZU grupės“ draudimo veiklos pradžia siekia 1803 m.
 
„PZU“ prekės ženklas yra vienas labiausiai atpažįstamų Lenkijoje, remiantis „GFK Polonia“ (nepriklausomas rinkos tyrimų institutas) tyrimais, kurie nustatė, kad prekės ženklo žinomumas yra 100 %.

„PZU grupė“ turi plačiausią pardavimo bei paslaugų tinklą Lenkijoje.

Šiuo metu Lietuvoje veikia dvi įmonės, PZU grupės atstovės - UAB "PZU Lietuva gyvybės draudimas" ir AB "Lietuvos draudimas".

Nuorodos 

 Kompanijos tinklalapis
 PZU Lietuva gyvybės draudimo tinklalapis
 Lietuvos draudimo tinklapis 

Lenkijos įmonės
Gyvybės draudimo bendrovės
Pontiac Solstice

Pontiac Solstice yra rodsteris, kurį gamina Pontiac. Automobilis buvo pristatytas 2004 metų Šiaurės Amerikos tarptautinėje automobilių parodoje ir pradėtas gaminti 2005 metų viduryje kaip 2006 metų modelis. Solstice eksterjeras buvo kuriamas pasiremiant 2002 metais pristatytu Solstice koncepciniu automobiliu. 2009 metais pristatyta automobilio kupė versiją.

Nuorodos 
 Official Pontiac Solstice site

Solstice
BNS

„BNS“ („Baltic News Service“) – naujienų agentūra, įsteigta 1990 metais Taline. Tai didžiausia Baltijos valstybių naujienų agentūra, kuri renka, apdoroja ir platina informaciją daugiausia apie Baltijos šalių ir pasaulio politinį, visuomeninį, ekonominį ir kultūrinį gyvenimą. Agentūros biurai veikia Vilniuje, Rygoje ir Taline. 

Pagrindinės pasaulio naujienų agentūros – „Agence France-Presse“, „Associated Press“, „Interfax“ yra BNS informacinės partnerės. Agentūros klientų sąraše –  žiniasklaidos priemonės, valstybės institucijos, diplomatinės atstovybės, verslo įmonės, įvairios organizacijos.

Naujienos pateikiamos lietuvių, latvių, estų, anglų ir rusų kalbomis. BNS klientai, užsisakę naujienas ir už jas mokėdami, gali skaityti naujienas realiu laiku. BNS kasdien pateikia apie 1000 naujienų.

Nuo 2017 metų BNS direktorius yra Ramūnas Šaučikovas, vyriausiasis redaktorius – Vaidotas Beniušis.

BNS priklauso „Eesti Meedia“ grupei.

Šaltiniai 

 Žurnalistikos enciklopedija, Vilnius 1997

Naujienų agentūros
Žiniasklaida
Floreso jūra

Floreso jūra () – tai nedidelė, tarpsalinė Ramiajam vandenynui priklausanti jūra, Indonezijos salyno viduryje. Įsiterpusi tarp Sulavesio ir Maž. Sundos salų. Jungiasi su Javos, Bandos, Savu jūromis, Makasaro sąsiauriu ir Indijos vandenynu. Jūros plotas – 240 000 km²

Salos 
 Floresas
 Kabija
 Sulavesis
 Sumbava

Jūros
Ramusis vandenynas
Antegluonis

Antegluonis – kaimas Tauragės rajono savivaldybėje, 15 km į šiaurės rytus nuo Tauragės, šalia magistralinio kelio  sankryžos su keliu Lomiai-Batakiai. Piečiau kaimo auga Tauragės-Batakių miškai, pro jį teka Agluona.

Istorija 
Senasis kaimo pavadinimas – Minkštpaučiai.

Kaime buvusi viena iš nedaugelio rajone išlikusių XIX a. sodybų. Joje buvo gyvenamasis namas, svirnas, tvartas, daržinė. Gyvenamasis namas statytas XIX a. vid. meistro Izidoriaus Andriulio, savo architektūra ir išplanavimu būdingas Žemaitijos regionui, mažažemiui valstiečiui. Svirnas statytas XIX a. pab. meistro Jono Andriulio, tai vienas mažiausių svirnų Žemaitijoje, saikingai dekoruotas, vienos patalpos. Bet 1988 m. sodybos pastatai buvo nugriauti.

Gyventojai

Šaltiniai 

Tauragės rajono savivaldybės gyvenvietės
Mažintai

Mažintai – kaimas Tauragės rajono savivaldybėje, 5 km į šiaurę nuo Batakių. Kaime, ant Ančios upės kranto yra veikiančios evangelikų-liuteronų kapinės. Kapinėse palaidotas Batakių bažnyčios kantorius Fridrikas Ima (1899–1910), jis paruošė ir atspausdino pirmąją lietuvių kalba šv. Rašto istoriją.

Istorija 

1941 m. rugsėjo 8 d. greta Mažintų kaimo, Gryblaukio miške, apie 60 metrų nuo Skaudvilės Batakių kelio, lietuvių baltaraiščiai ir nacių budeliai išžudė apie 1800 Skaudvilės, Gaurės ir Batakių žydų, daugiausia moterų ir vaikų.

Šiandien šią Holokausto vietą žymi paminklinis akmuo.

1950 m. rudenį Mažintų kaime, už kelių šimtų metrų nuo Šaulių sodybos, Ančios upės pakrantėje bunkerį įsirengė trys Kęstučio apygardos partizanai: Vladas Mišeikis-Tarzanas, Aldona Gedutytė-Mišeikienė ir Algimantas (pavardė nežinoma)-Žvirblis.
1951 m. kovo 19 d. bunkerį apsupo apie 150 sovietų MGB vidaus kariuomenės 273-iojo pulko kareivių ir Tauragės bei Skaudvilės rajono stribų. Nelygiose kautynėse partizanai žuvo.

Šiandien jų žuvimo vietą žymi paminklinis akmuo, netoli kurio dar išlikusios dvi duobės, žyminčios buvusius partizanų bunkerius.

Gyventojai

Šaltiniai 

Tauragės rajono savivaldybės gyvenvietės
Lankininkai (Tauragė)

Lankininkai – kaimas Tauragės rajono savivaldybėje, 3 km į pietus nuo Batakių.

Istorija 

Seniau Lankininkai buvo vadinami Teodoravu. Čia stovėjęs Teodoravo dvaras (išlikę statinių). Šalia Teodoravo dvaro vyko 1863 m. sukilėlių ir kazokų susirėmimas. Šis įvykis, bei Batakių bažnyčios vikaro dalyvavimas sukilime nulėmė tai, kad 1864 m. caro valdžia nugriovė Batakių dvaro koplyčią, o Teodoravo dvaro koplyčia buvo uždaryta. Nukryžiuotojo skulptūra ir joje buvę paveikslai buvo perduoti Batakių bažnyčiai, o koplyčia pritaikyta bitininko poreikiams, naudota kaip sandėlis.

Gyventojai

Išnašos 

Tauragės rajono savivaldybės gyvenvietės
Liaudginai

Liaudginai – kaimas Tauragės rajono savivaldybėje, 6 km į rytus nuo Batakių. Kertenio upelio krante yra veikiančios kaimo kapinės.

Gyventojai

Žymūs žmonės 
 Liaudginuose 1927 m. kovo 10 d. gimė Lietuvos miškininkas, habilituotas biomedicinos mokslų daktaras Jonas Petras Kenstavičius.

Šaltiniai 

Tauragės rajono savivaldybės gyvenvietės
Itemgenas

Itemgenas yra ežeras Kazachstane, Astanos srityje. Ežeras yra 290 m aukštyje virš jūros lygio. TSRS laikais Itemgenas buvo Akmolinsko ir buvusios Kokčetavo sričių pasienyje.

Nuorodos 
 Itemgeno žemėlapis

Akmolos srities ežerai
Milaičiai (Jurbarkas)

Milaičiai – kaimas Jurbarko rajono savivaldybėje, ties Šaltuonos ir Viržuonos santaka. Saugomas Milaičių ąžuolas.

Gyventojai

Šaltiniai 

Jurbarko rajono savivaldybės gyvenvietės
LRT Opus

LRT Opus – trečioji nacionalinė LRT radijo programa, pradėta transliuoti 2006 m. rugsėjo 1 d. Orientuota į 20–35 metų amžiaus žmones.

„LRT Opus“ girdima penkiuose didžiausiuose Lietuvos miestuose – Vilniuje, Kaune, Klaipėdoje, Šiauliuose, Panevėžyje, taip pat mažesniuose miestuose –  Ignalinoje, Druskininkuose, Mažeikiuose, Nidoje,  Anykščiuose, Raseiniuose, Rokiškyje ir Tauragėje.

2007 m. „TNS–Gallup“ tyrimų duomenimis „LRT Opus“ yra populiari tarp aukštąjį išsilavinimą turinčių, specialistams save priskiriančių vyriškos lyties respondentų.

Istorija 

Pirmasis LRT bandymas transliuoti specialią programą jaunimui vyko 1995–1996 m., kai buvo transliuojama Lietuvos radijo trečioji programa (LR3).

2005 m. internetu imtas transliuoti „@ radijas“, kurį 2006 m. pakeitė „Opus3“ radiją.

2007 m. vasario 1 d. – 2010 m. gegužės 1 d. „Opus3“ radijas transliuotas visą parą, o 2010 m. gegužės 2 d. – 2015 m. lapkričio 1 d. radijo stotis transliuota 11 valandų.

Nuo 2015 m. lapkričio 2 d. radijo stotis transliuojama visą parą.

Direktoriai 

 Darius Užkuraitis – 2006–2020 m.
 Evelina Kazakevičiūtė – nuo 2020 m.

Programa 

„LRT Opus“ tinklelį sudaro laidos „Atmerk akis“, „Be problemų“, „Dienos pulsas“, „Elektrolankos“, „Tavo muzika“, „Opūs klausimėliai“, „Vakaro fantazijos“, „Tavo teritorija“, „Švelnūs tardymai“, „Garbanota banga” . Grojama šiuolaikinė jaunimo muzika (šiuolaikinis rokas ir šiuolaikinė elektroninė muzika – Electro house, Jazz house, Club dance, Jungle/drum‘n‘bass, Lounge, Rock, Brit pop, Post grunge, Punk revival, Funky rock, Crap rock). Šešis kartus per dieną (tris kartus ryte ir tris kartus po pietų) transliuojamos žinios.

Dažniai 

Viešintose (Anykščių r.) – 106,5
Vilniuje – 98,3
 Juragiuose (Kauno raj.) – 98,0
Klaipėdoje – 91,9
Druskininkuose - 91,7
Ignalinoje - 91,8
Mažeikiuose – 89,9
Nidoje - 97,3
 Pažagieniuose (Panevėžio raj.) – 93,7
Raseiniuose – 87,7
Rokiškyje – 92,6
Šiauliuose – 90,5
Tauragėje – 104,2

Išnašos

Nuorodos 
LRT svetainė internete

Lietuvos radijo programos
Lietuvos nacionalinis radijas ir televizija
Melagiškė

Melagiškė – kaimas Tauragės rajono savivaldybėje, 2 km į pietus nuo Batakių geležinkelio stoties. Yra biblioteka.

Gyventojai

Žymūs žmonės 
Gimė:
 Pranciškus Šatkus (1901–1986) – Lietuvos katalikų bažnyčios kunigas, politinis kalinys, tremtinys, disidentas.

Šaltiniai 

Tauragės rajono savivaldybės gyvenvietės
Ožnugariai

Apie kaimą Marijampolės savivaldybėje žr. Ožnugariai (Marijampolė).

Ožnugariai (arba Ožnugaris) – kaimas Tauragės rajono savivaldybėje, 7 km į rytus nuo Batakių, prie Trišiūkštės ir Šešuvies santakos. Ožnugario Romuvos vieta. Saugomas Karklotės ąžuolas.

Etimologija 

Pasakojama, kad į Ožnugario Romuvoje vykusią Joninių šventę atvykdavusios ir raganos. Vyriausioji iš jų atlėkdavo ant ožio nugaros, todėl vietovė ir pavadinta Ožnugariu.

Istorija 

1588 m. minimas Ožnugarių dvaras. Anksčiau kaime buvo Lybiškių geležinkelio stotelė. Pokario metais apylinkėse veikė Kęstučio apygardos, Butigeidžio partizanų rinktinės partizanai.

Gyventojai

Žymūs žmonės 
 Albina Norkutė-Kairienė (1929–2022), partizanė-ryšininkė, politinė tremtinė.

Šaltiniai

Nuorodos 
 Ožnugario Romuva

Tauragės rajono savivaldybės gyvenvietės
Paegluonis (Batakiai)

Paegluonis – kaimas Tauragės rajono savivaldybėje, 4 km į vakarus nuo Batakių, prie magistralinio kelio . Šiauriau kaimo auga Gryblaukio miškas, pro jį teka Agluona.

Gyventojai

Šaltiniai 

Tauragės rajono savivaldybės gyvenvietės
Santakai (Tauragė)

Santakai – kaimas Tauragės rajono savivaldybėje, 5 km į pietryčius nuo Batakių, prie Ančios santakos su Šešuvimi, prie pat Rykijos upelio. 

Kaime yra paminklas, skirtas 1945 m. keturiems žuvusiems partizanams. Paminklas pastatytas 1992 m., aptvertas maža metaline tvorele. 1996 m. ant paminklo pastatytas granitinis kryžius. Paminklo statybos vadovas – Jurgis Norkus.

Istorija 

Vietovė pirmą kartą rašytinuose šaltiniuose minima 1393 m. Kryžiuočių karo kelių į Lietuvą pranešimuose. Kryžiuočių keliai pro Santakus vedė į Kaltinėnus, Kražius, Viduklę, Nemakščius, Vaiguvą.

Gyventojai 
1923 m. kaime dar buvo 40 gyventojų, tačiau dabar kaimą mena tik 600 metų senumo vietovė.

Šaltiniai 

Tauragės rajono savivaldybės gyvenvietės
Balandžiai (Tauragė)

Balandžiai – kaimas Tauragės rajono savivaldybėje, 3 km į rytus nuo Baltrušaičių.

Gyventojai

Žymūs žmonės 
 Juozas Bertašius (1946–2021) – Lietuvos ir Šakių rajono savivaldybės ūkio, politinis bei visuomenės veikėjas.

Šaltiniai 

Tauragės rajono savivaldybės gyvenvietės
Bernotiškė

Bernotiškė – kaimas Tauragės rajono savivaldybėje, 11 km į vakarus nuo Gaurės. Bernotiškė išsidėsčiusi keliose vietose – Tauragės miško pietuose ir šiaurėje, prie Tilžės-Radviliškio geležinkelio, taip pat yra ir Bernotiškės geležinkelio stotis – prie vadinamųjų Juodpetrių ar Bernotiškės sodų.

Gyventojai

Šaltiniai 

Tauragės rajono savivaldybės gyvenvietės
Dargaičiai (Tauragė)

Dargaičiai – kaimas Tauragės rajono savivaldybėje, 3,5 km nuo Gaurės.

Istorija 

Kaimas rašytiniuose šaltiniuose minimas nuo 1561 m., kai kaime buvo 4 kiemai, jam priklausė 4 valakai žemės. Kaimo apylinkėse yra kapinynas, vadinamas Žalkapiu.

Gyventojai

Šaltiniai 

Tauragės rajono savivaldybės gyvenvietės
Drūtaviškiai

Drūtaviškiai – kaimas Tauragės rajono savivaldybėje, 3 km į rytus nuo Baltrušaičių, 4,5 km iki Gaurės.

Kaime buvęs Drūtaviškio dvaras, priklausęs Komarui, prieš Pirmąjį pasaulinį karą po žemės reformos dvarą pusiau pirko Bajorinas ir Gaurės valsčiaus viršaitis Gaižauskas. Dvaro sodyba sunaikinta, užstatyta kolūkio pastatais.

Gyventojai

Šaltiniai 

Tauragės rajono savivaldybės gyvenvietės
Komsomolskas

Komsomolsku vadinami miestai:

 Komsomolskas prie Amūro (Rusija);
Komsomolskas - buvęs miesto Horišni Plavniai pavadinimas (Ukraina).
Kalininas

Kalininas yra:

 Michailas Kalininas – tarybinis partinis ir valstybės veikėjas;
 buvęs Tverės miesto pavadinimas;
 miestas Krasnodaro krašte;
 apylinkės centras Karaliaučiaus krašte.
Kiukiškiai

Kiukiškiai – kaimas Tauragės rajono savivaldybėje, 3 km į pietus nuo Gaurės. Stūkso Kiukiškių piliakalnis.

Istorija 
 
Kryžiuočių kronikos mini, kad 1307 m. sudeginta karšuvių pilis Skronaitė, kuri po to liko apleista žmonių. Manoma, kad Karšuvos žemės pilis Skronaitė stovėjusi ant Kiukiškių piliakalnio, vadinamo Pilaite.

Piliakalnis įrengtas Bemblio ir Įkojo upelių santakoje, nedidelės aukštumos kyšulyje. Piliakalnio šlaitai statūs, 10 m aukščio, aikštelė pailga, paplauta Įkojo upelio. Neaukštą pylimą ir greta esančią aukštumą skiria užslinkęs gynybinis griovys, už jo kultūrinio sluoksnio nepastebėta. Greičiausia čia buvo tik sargybinė pilis.

Greta piliakalnio iki 1950 m. buvęs vandens malūnas. Seniau kaimas priklausė Jurbarko majoratui, vėliau – Pašaltuonio dvarui. 1972 m. kaime surengta kraštotyrinė ekspedicija.

Kiukiškiuose stovėjo 1866 m. statytas 3,5 m aukščio stogastulpis su ornamentuotu kryželiu ir Jono Nepomuko skulptūra. Tai buvo neįprastų archajiškų formų, kompozicijos, ornamentuotas kryželis. 1972 m. Jono Nepomuko skulptūra išvežta į Gaurės mokyklos muziejų.

Gyventojai

Žymūs žmonės 
 Juozas Norkus – ūkininkas, knygnešys

Šaltiniai 

Tauragės rajono savivaldybės gyvenvietės
Lybiškiai (Tauragė)

Lybiškiai – buvęs kaimas Tauragės rajono savivaldybėje, 1 km į rytus nuo Baltrušaičių. Išlikęs tik kaimo pavadinimas.

Gyventojai

Šaltiniai 

Panaikintos Tauragės rajono savivaldybės gyvenvietės
Meižiai (Tauragė)

Meižiai – kaimas Tauragės rajono savivaldybėje, 12 km į pietryčius nuo Tauragės.

Istorija

Pavadinimo kilmė 

Kaimo pavadinimas kilęs nuo Meižio upelio, pratekančio pro kaimą. Ant upelio kranto stovėjęs malūnas.

Gyventojai

Žymūs žmonės 
 Kaimo apylinkėse veikė knygnešys Jonas Laurinaitis.

Išnašos 

Tauragės rajono savivaldybės gyvenvietės
Penktokų iššūkis

Penktokų iššūkis – žaidimas visai šeimai, rodytas TV3 kanalu nuo 2007 iki 2009 m. 

 Žaidimo reklamoje teigiama, kad „amžina priešprieša tarp vaikų ir suaugusių – kurie iš jų gudresni, – pagaliau bus išspręsta viešai ir visiems laikams“. Laida pagrįsta iš JAV perimtu laidos „Are You Smarter Than a 5th Grader?“ formatu.

Žaidimo taisyklės: dalyviams užduodami klausimai, paruošti iš pirmos – penktos klasės mokyklinių vadovėlių. Suaugusiems laidos dalyviams teisingai atsakyti į tris klausimus iš dešimties gali padėti trys studijoje esantys penktokai; jie leidžia 150,000 nusirašyti nuo savo sąsiuvinio, užmesti akį į užrašus arba tiesiog pasako teisingą atsakymą. Į kitas septynias užduotis žaidėjai turi 10,000,000 patys. Jei žaidėjas įrodo esantis gudresnis už penktokus, gauna piniginį prizą. Priešingu atveju žiūrovų akivaizdoje jam tenka ištarti: „Aš nesu gudresnis už penktoką!” Vedėjas – Andrius Rožickas.

Šaltiniai 

TV3 laidos
Televizijos žaidimai
Paįkojai

Paįkojai – kaimas Tauragės rajono savivaldybėje, 8 km į pietus nuo Gaurės. Kaimas išsidėstęs palei Įkojo upelį, abiejose jo krantuose, plačioje teritorijoje po kelias sodybas, Eičių miške.

Gyventojai

Šaltiniai 

Tauragės rajono savivaldybės gyvenvietės
Garry O'Connor

Garis O’Konoras (g. 1983 m. gegužės 4 d. Edinburge) – Škotijos futbolininkas. Škotijos Premier lygoje rungtiniaujančio Hibernian klubo ir Škotijos rinktinės puolėjas.

Karjerą pradėjo gimtojo Edinburgo Hibernian FC klube, kur per 7 sezonus įmušė 46 įvarčius. Vėliau bandė legionieriaus karjerą Rusijoje, bet 2007 m. grįžo į JK. Žaidė Birmingham City ir Barsnley klubuose.

Šaltiniai 

O'Connor, G.
Puikiai (Tauragė)

Puikiai – kaimas Tauragės rajono savivaldybėje, 4,5 km nuo Baltrušaičių, prie pat kelio Tauragė–Jurbarkas, taip pat šalia Zaltriškių kaimo.

Istorija 

Kaimas pirmą kartą minimas 1599 m.

Gyventojai

Šaltiniai 

Tauragės rajono savivaldybės gyvenvietės
Berzgainiai

Berzgainiai – kaimas Ukmergės rajono savivaldybės rytuose, į pietryčius nuo Valų, prie Krapės upelio (dešinysis Siesarties intakas). Yra kapinės, rytiniame pakraštyje stūkso Berzgainių piliakalnis (IX–XIII a. archeologiniai radiniai), papėdėje aptikta senovės gyvenvietė. Kraštovaizdžio draustinis.

Istorija 

Spėjama, kad čia stovėjusi viena svarbiausių Mindaugo pilių (Berzgainių pilis).

Gyventojai

Šaltiniai 

Ukmergės rajono savivaldybės gyvenvietės
Vosgėliai (Utena)

Vosgėliai – kaimas Utenos rajono savivaldybėje, šalia kelio , prie Utenaitės upelio ir Utenaičio ežero (į šiaurę), 7 km į pietvakarius nuo Utenos. Kaimo apylinkėse rasti keli lobiai, stūkso Vosgėlių akmuo, Vosgėlių piliakalnis.

Gyventojai

Žymūs žmonės 
 Kaime gimė Konstantinas Bražėnas (1894 07 25 – 1933 01 06), pirmasis Utenos apskrities (1919–1920) viršininkas, Steigiamojo Seimo narys.

Šaltiniai 
2.Lit.: Покровский, 1899, c. 101; LAA, p. 186 (Nr. 839); Zabiela, 2001a, p. 57.

Utenos rajono savivaldybės gyvenvietės
James McFadden

James McFadden (g. 1983 m. balandžio 14 d.) – Škotijos futbolininkas. Everton klubo ir Škotijos rinktinės puolėjas.

2011 m. spalio 17 d. sugrįžo į Everton klubą ir pasirašė trejų metų sutartį.

McFaddenas nacionalinėje rinktinėje debiutavo 2002 m. varžybose prieš Pietų Afriką. 2003 m. rugsėjo 6 d. jis įmušė pirmąjį savo įvartį varžybose prieš Farerus. 2007 m. rugsėjo 12 d. McFaddenas įmušė įspūdingą įvartį prieš Prancūziją, kur škotai šventė istorinę pergalę.

Šaltiniai 

McFadden
Diadumenianas

Markas Opelijus Antoninas Diadumenianas (; g. 208 m. rugsėjo 14 d. – m. po 218 m. birželio 8 d.) buvo Romos imperatoriaus Makrino sūnus, tėvui tarnavęs 217 m. gegužę – 218 m. cezariu, o 218 m. augustu.

Diadumenianas turėjo mažai laiko pasidžiaugti savo pozicija, nes sukilo Sirijos legionai ir paskelbė Elagabalą imperatoriumi.

Kai Makrinas 218 m. birželio 8 d. buvo nugalėtas prie Antiochijos, Diadumenianas buvo nužudytas, kai bandė pabėgti pas partus.

Romos imperatoriai
Kavalniškiai

Kavalniškiai – kaimas Molėtų rajono savivaldybėje, 7 km į vakarus nuo Molėtų. 1923 m. – 18 ūkių, 103 gyv., 2001 m. – 5 ūkiai.

Kavalniškiuose 1923 m. gimė inžinierius radiotechnikas Bronius Žalėnas.

Istorija 

1654 m. minimas Videniškių krikšto metrikų knygoje (Kavalniai). Gyveno Jurgis Kavalnis.

Gyventojai

Šaltiniai 

Molėtų rajono savivaldybės gyvenvietės
Kazimierava (Luokesa)

Kazimierava – kaimas Molėtų rajono savivaldybėje, 7 km į vakarus nuo Molėtų, prie kelio Molėtai – Balninkai, prie Kazimieravos ežero.

Kazimieravoje buvo palivarkas, jame 1890 m. gyveno gydytojas, rašytojas J. Gaidys-Gaidamavičius. 1923 m. – 1 ūkis, 21 gyv., 2001 m. – 3 ūkiai, 5 gyventojai.

Gyventojai

Šaltiniai 

Molėtų rajono savivaldybės gyvenvietės
Kreiviškiai

Kreiviškiai – kaimas Molėtų rajono savivaldybėje, 10 km į šiaurę nuo Dubingių, 1 km nuo Bijutiškio. Teka upelė Skardžia. Yra mitologinis Kreiviškių akmuo, vadinamas Velnio akmeniu, plokštinis kapinynas.

Istorija 

1660 m. kaimas minimas Videniškių krikšto metrikų knygoje. 1686 metais priklausė Dubingių kunigaikštystės Dubingių valsčiui (tuomet užrašytas kaimo vardas Kreiviai). Tada kaime buvo trys namai, dviejuose gyveno Kreiviai. Kaimo gyventojai vertėsi žvejyba. 1702 m. Molėtų krikšto metrikų knygoje de Kreywiszki. 1744 m. Kreivių kaimas priklausė Dubingių parapijai.

Gyventojai 
1923 m. – 28 ūkiai, 137 gyv., 2000 m. – 14 ūkių, 37 gyventojai.

Šaltiniai 

Molėtų rajono savivaldybės gyvenvietės
Kaližai

Kaližai – kaimas Molėtų rajono savivaldybėje, 4 km į pietus nuo Molėtų, prie kelio Molėtai – Ambraziškiai. Buvo pradžios mokykla. Yra neveikiančios kapinės. 1923 m. – 18 ūkių, 102 gyv., 2001 m. – 11 ūkių, 17 gyventojų.

Istorija 

1682 m. kaimas minimas Molėtų krikšto metrikų knygoje (Kaližiškės).

Gyventojai

Šaltiniai 

Molėtų rajono savivaldybės gyvenvietės
Taip arba Ne

Taip arba Ne – intelektinis TV žaidimas, Lietuvoje rodytas TV3 kanalu nuo 2007 m. Šiame žaidime yra 22 lagaminai (2010 metais jų pamažinta iki 20), kuriuose buvo nuo 5 iki 500000 litų (žaidžiant su 20 lagaminų - nuo 5 iki 200000 litų). Vienas iš dalyvių išrenkamas su savo lagaminu pas vedėją tapdamas pagrindiniu dalyviu, kuris atidarinėja kitų dalyvių lagaminus. Atidaromo lagamino savininkas turi pasakyti, kokia jo nuomone ten gali būti pinigų suma ir jei jam pavyksta atspėti jis gauna 11000 litų. Kitų sekančių atidaromų lagaminų savininkai gali laimėti 500 litų mažesnes sumas nei prieš tai atidarytų lagaminų savininkai (pvz 11000 lt, 10500 lt, 10000 lt ir t. t.). Atidarius pirmus šešis ir poto po tris lagaminus, yra sulaukiamas "bankininko" pasiūlymas- pasiūloma pinigų suma už pagrindinio  dalyvio turimą lagaminą, kuris į bankininko pasiūlymą turi atsakyti „taip“ arba „ne“ (kitaip nei žaidime Taip. Ne, kuriame „taip“ arba „ne“ atsako žaidimo vedėjas) ir paspausti mygtuką arba uždaryti mygtuką dangteliu.

Šis žaidimas buvo rodomas ir daugelyje kitų pasaulio šalių.

Kitose šalyse

Išnašos

Nuorodos 
 Lietuviška „Taip arba Ne“ internetinė svetainė

TV3 laidos
Televizijos žaidimai
Spauda

Spauda – spaudžiant ir elektromagnetiniam laukui veikiant purškimo būdu ant popieriaus gauto teksto tiražavimas, atliekamas atitinkamai paruošus spausdinimo formas.
Taip pat spauda gali būti vadinama spaustuvės, leidyklos, redakcijos ir kitų panašių organizacijų produkcija.

Skirstymas 
Spauda pagal leidinio ir laiko ryšį skirstoma į kelias grupes:
 periodinė spauda – reguliariai leidžiamų leidinių (tuo pačiu pavadinimu, vienodai įformintų, numeruotų bei datuotų, dažniausiai vienodos apimties ir vienodo formato) visuma. Pvz.: laikraštis, žurnalas, biuletenis.
 neperiodinė spauda – nereguliariai leidžiamos visuomenės informavimo priemonės, įvairių pavadinimų, apimties ir formato, skirtingai įforminti leidiniai. Pvz.: knyga, brošiūra, rinkinys, lankstinukas, albumas.

Išradimas 
Johanas Gutenbergas, vokiečių spaustuvininkas, XV a. ketvirtajame dešimtmetyje pagamino rankinį raidžių – judančių literų – liejimo prietaisą ir rankinį spaustuvės atspaudų presą. Visa tai pradėjo naudoti savo spaustuvėje Mainco mieste. Išlikęs 1445 m. išspausdintas „Sibilės knygos“ fragmentas „Paskutinysis teismas“. 1456 m. J. Gutenbergas baigė spausdinti 42 eilučių Bibliją (200 egzempliorių), 1457 m. parengė ir išleido Mainco psalmyną, taip pat kitus mažesnius leidinius: E. Donato lotynų kalbos gramatikos vadovėlį (po 1456 m.), „Turkų kalendorių“ (1455 m.), „Turkų bulę“ (1456 m.), „Astronomijos kalendorių“ (tarp 1457–1459 m.). Iki 1501 metų Europoje buvo 1000 spaustuvių, kuriose buvo išleista 35000 knygų ir 20 milijonų kopijų.

Vėliau, kaip manoma, Gutenbergo išradimas buvo vystomas Nyderlanduose. Daugelis bandė imtis leidybos verslo, bet jį mesdavo, nes buvo blogai organizuojamas knygų platinimas. Be to, buvo mažas raštingumas, o dauguma žmonių visai nemokėjo skaityti. Galiausiai šis išradimas paskatino žmones ne tik domėtis ar žavėtis knygų kultūra, bet ir patiems mokytis skaityti.

Gutenbergas siekė parodyti, kad spausdinta knyga gali būti tiek pat graži, kiek ir kaligrafiškai perrašyta to meto brangiai apmokamų rašto menininkų. Spauda paspartino mokslinės minties plėtros spartą ir mokslo atradimų greitesnį realizavimą gyvenime. Tai vėliau lėmė kitų gyvenimo sričių pokyčius. J. Gutenbergo spausdinimo preso išradimas padarė perversmą knygos istorijoje, nes buvo greitas ir efektyvus. Taip galėjo plisti įvairios žinios, visuomenė tobulėjo ir lavėjo. Be to, Gutenbergo išradimas pasitarnavo antikos rašytinio palikimo suradimui ir išpopuliarinimui.

Lietuvoje 

Lietuvoje spauda atsirado XVI a. Pirmiausia pradėta spausdinti knygas. XVIII a. vid. pasirodė laikraštis, o XIX a. pradžioje – žurnalas.

Šaltiniai 

 Žurnalistikos enciklopedija, 1997 Vilnius
 P. Vileišis „Apie Joną Gutenbergą ir apie tai, kaip žmonės skaityti ir rašyti išmoko“, 1900 m.
 S. Dabušis „Jonas Gutenbergas – spaudos išradėjas“, 1935 m., Kaunas
LRT Klasika

LRT Klasika – antroji nacionalinė LRT radijo programa, skirta kultūrai ir klasikinei muzikai.

Istorija 

Pradėta transliuoti 1956 m. kaip Lietuvos radijo antroji programa. 1998–2001 m. klasikinę muziką transliavo radijo stotis „Klasika“. 2003 m. rugsėjo 29 d. pavadinimas pakeistas į „Klasika“, o 2012 m. liepos 27 d. – į „LRT Klasika“.

Nuo 2020 m. sausio 20 d. vadovu tapo Julijus Grickevičius.

Programa 

40 % „LRT Klasika“ laiko užima kultūros – šviečiamosios laidos, 49 % – muzika. Programoje „LRT Klasika“ transliuojamos ir laidos tautinėms mažumoms: rusams, lenkams, baltarusiams, ukrainiečiams, totoriams bei žydams.

Laidos 
 Arčiau manęs
 Ars musica
 Euroradijo koncertas
 Iš radijo aukso fondo
 Kasdienybės kultūra
 Likimai
 Manasis aš
 Mažoji studija. Muzikos menas
 Mažoji studija. Noriu tikėti
 Mažoji studija. Poetiniai skaitymai
 Mažoji studija. Popiežius ir pasaulis. Septintoji diena
 Modus
 Musica sacra
 Muzikinė dėžutė
 Muzikinis pastišas
 Operos vakaras
 Pašnekesiai apie tave ir kitus
 Po lyros ženklu
 Radijo paskaitos
 Ryto allegro
 Ryto rasa krito
 Santara
 Šv. Mišios iš Vilniaus arkikatedros bazilikos
 Vakaras su knyga
 Vatikano radijas
 Žmonės ir idėjos

Išnašos 

Lietuvos radijo programos
Lietuvos nacionalinis radijas ir televizija
Flotilė

Flotilė () – tam tikros paskirties laivynas bei įgula. Paskirtis gali būti įvairi: prekybos laivynas, karinis laivynas. Flotilę gali sudaryti funkciniu principu atskirti vienetai. Pavyzdžiui, Lietuvos karo laivų flotilė susideda iš: Karinių laivų diviziono, Patrulinių laivų diviziono, Mininių laivų diviziono, Katerių grandies.

Vandens transportas
Kariniai daliniai
Stanislovas Kęsgaila

Stanislovas Kęsgaila (, 1520 m. Kražiuose – 1554 m. vasario mėn. Vilniuje) – Lietuvos Didžiosios Kunigaikštystės didikas, valstybės veikėjas.

Biografija 

Kilęs Lietuvos didikų Kęsgailų giminės. Tėvas Mikalojus Jonavičius Kęsgaila, motina Ona Radvilaitė, Jono Radvilos duktė, Mikalojaus Radvilos Juodojo sesuo.

Šeima 
Žmona Sofija Chodkevičiūtė (Zofia Chodkiewicz), sūnus Jonas Stanislovaitis Kęsgaila. Nuo 1549 m. Kražių grafas.

1545–1552 m. LDK stalininkas, Rodūnės seniūnas, nuo 1551 m. LDK pataurininkis, Mogiliovo ir Tikocino seniūnas.

Artimas Žygimanto Augusto bičiulis, rėmė jo vedybas su Barbora Radvilaite. Buvo vienas pirmųjų Reformacijos šalininkų Lietuvoje.

Palaidotas Vilniaus katedros Kęsgailų koplyčioje.

Šaltiniai

Nuorodos 

Stanislovas
Lietuvos pataurininkiai
Tikocino seniūnai
Rodūnės seniūnai
Mjičina

Mjičina () – miestas Mianmaro šiaurėje, Iravadžio vakariniame krante, 780 km į šiaurę nuo Mandalajaus; Kačinų valstijos sostinė. ~150 tūkst. gyventojų; daugiausia kačinų, šanų, bamarų, kinų. Svarbus ryžių auginimo centras. Šiauiausias Mianmare upių uostas ir paskutinė Jangono-Mandalajaus-Mjičinos geležinkelio stotis. Yra universitetas, koledžas.

Mianmaro miestai
Baltramiejiškiai

Baltramiejiškiai – kaimas Tauragės rajono savivaldybėje, Tauragės seniūnijoje, 5 km į pietus nuo Tauragės, dešiniajame Šešuvies krante.

Gyventojai

Šaltiniai 

Tauragės rajono savivaldybės gyvenvietės
Beigeriškiai

Beigeriškiai – kaimas Tauragės rajono savivaldybėje, Tauragės seniūnijoje, 5 km į pietvakarius nuo Tauragės, prie pat Staiginės kaimo ir geležinkelio tilto per Ežeruonos upelį.

Gyventojai

Galerija

Šaltiniai 

Tauragės rajono savivaldybės gyvenvietės
Bekeriškiai

Bekeriškiai – kaimas Tauragės rajono savivaldybėje, 8 km nuo Tauragės, 1991 metais kaime dar buvo 2 gyventojai, bet dabar išlikęs tik kaimo pavadinimas.

Gyventojai

Šaltiniai 

Tauragės rajono savivaldybės gyvenvietės
Ceikiškė (Tauragė)

Ceikiškė – kaimas Tauragės rajono savivaldybėje, Tauragės seniūnijoje, 3 km į pietvakarius nuo Tauragės, prie magistralinio kelio . Kaime yra paminklas 1950 m. žuvusiems Kęstučio apygardos Butigeidžio rinktinės Lietuvos partizanams.

Gyventojai

Šaltiniai 

Tauragės rajono savivaldybės gyvenvietės
Dagiai (Tauragė)

Dagiai – kaimas Tauragės rajono savivaldybėje, 5 km nuo Tauragės į pietryčius. 1991 čia dar gyveno 6 gyventojai.

Gyventojai

Šaltiniai 

Tauragės rajono savivaldybės gyvenvietės
Mardukas

Mardukas () − babiloniečių dievybė, perkūno dievas. Iš pradžių saulės dievas, Babilono miesto globėjas. Nuo XVIII a. pr. m. e. Babilonijos karalystės vyriausiasis dievas, pakeitęs Enlilį, pasaulio kūrėjas.

I tūkstantmečio pr. m. e. viduryje Babilonijos žyniai, stengdamiesi iškelti Marduką virš kitų dievų, priskyrė jam jų bruožus ir funkcijas.

Mardukas buvo vaizduojamas kaip barzdotas vyriškis ilgu drabužiu, cilindro formos karūna, su valdžios ženklais kairėje ir rimbu dešinėje rankoje.

Mardukas įveikė chaoso drakonus Tiamat ir Kingu bei taip tapo visagaliu. Buvo pripažintas kaip visatos ir žmonijos kūrėjas, šviesos ir gyvybės dievas, likimų valdovas. Jis tapo toks gerbiamas, kad turėjo apie 50 titulų. Galiausiai buvo vadinamas tiesiog Belu (Bel) – „viešpačiu“.

Nuorodos 
 Mardukas 

Mesopotamijos dievai‎
Trakšeliškiai (Tauragė)

Trakšeliškiai – buvęs kaimas Tauragės rajono savivaldybėje, 6 km į šiaurės rytus nuo Tauragės, prie magistralinio kelio . Kaime yra kapinės, kuriose yra išlikęs kryžius, statytas 1913 m. Kaimą supa Tauragės-Batakių miškai.

Istorija

Rašytiniuose šaltiniuose kaimas minimas nuo 1642 m., kai buvo paminėtas Tauragės inventoriuje, nes tada Trakšeliškiai priklausė Tauragės valsčiui, Šemetos vaitijai, kuriame buvo 2 valakai žemės.

Pavadinimo kilmė 

Kaimo pavadinimas kilęs nuo Sebastijano Trakšelaičio pavardės, kuris turėjo vieną valaką žemės šiame kaime, kai šis priklausė Šemetos vaitijai.

Gyventojai

Šaltiniai 

Panaikintos Tauragės rajono savivaldybės gyvenvietės
Tarpas

Tarpas ( ) – skyrybos ženklas, naudojamas žodžiams ar tekstams atskirti. Antikos laikotarpiu atskyrimui buvo vartojamas interpunktas (pakeltas taškas, ·). Vėliau kurį laiką žodžiai buvo rašomi ištisai be jokio skiriamojo ženklo (). Maždaug apie 700 metus žodžius imta skirti tarpais. Ir dabar yra kalbų kur tarpai arba beveik nenaudojami (kiniečių, japonų), arba tik neseniai įvesti (korėjiečių).

Įprastinėje tipografijoje tarpai gali būti skirtingo pločio (skirtingi tarpai žodžiams bei sakiniams atskirti bei parenkamo pločio tarpai teksto paraštei išlyginti). Tačiau įprastinės rašomosios mašinėlės bei pirmieji (ne grafiniai) kompiuterių monitoriai bei spausdintuvai reikalavo fiksuoto visų simbolių, taip pat ir tarpų, pločio.

Paprastai suprantama, jog ties tarpu žodis gali būti keliamas į naują eilutę. Jei tai nepageidaujama, naudojamas „nepertraukiamo tarpo“ simbolis (U+00A0, HTML & nbsp;).

Tarpas gali būti laikomas pirmuoju ASCII kodo „spausdinamu“ simboliu (žemesni kodai, išskyrus galbūt naujos eilutės kodus, daugiausia skirti specialioms valdymo komandoms).

Kodavimas 
Tarpas turi neįprastai daug Unicode kodų, įskaitant ir nulinio pločio tarpą matomų tarpų nenaudojančioms kalboms bei rašymo būdams (žodžių ribos neretai reikalingos teksto analizės ar tvarkymo algoritmams). Seniausias, labiausiai įprastinis tarpo ASCII kodas yra 20 (Unicode U+0020). Žemiau pateikiami kodai alternatyviniam (matomam) tarpo vaizdavimui, kai tai reikalinga.

Skyrybos ženklai
Šilinė (Tauragė)

Šilinė – kaimas Tauragės rajono savivaldybėje, 4 km į pietryčius nuo Dauglaukio.

Gyventojai

Šaltiniai 

Tauragės rajono savivaldybės gyvenvietės
Performansas

Performansas ( – atlikimo menas) – trumpalaikiai teatrališki veiksmai, atliekami žiūrovų akivaizdoje.

Performansas naudojamas kaip meninės raiškos priemonė norint išsiskirti iš kitų menininkų ir kartu čia pat sulaukti žiūrovų įvertinimo. Pradininkai – amerikiečių kompozitorius Džonas Keidžas ir prancūzų dailininkas Ivas Kleinas. Pastarasis paruoštą drobę degindavo liepsnosvaidžiu arba išnešdavo ją į lietų. Tokiu būdu sukurtus darbus vadino Kosmogonijomis. Jo nurodymu merginos, išsitepusios mėlynais dažais, krisdavo ant drobės, patiestos ant grindų. Šiuos veiksmus stebėdavo žiūrovai, o dvidešimt muzikantų tuo metu grodavo Kleino „Monotoniškąją simfoniją“, kurią sudarė dešimt minučių tęsiamas garsas, paskui – dešimt minučių tylos.

Performansas vyksta pagal griežtą scenarijų. Performansai trunka nuo kelių sekundžių iki kelių dienų.

Nuo 2008 m. performansą Alytaus dailės mokykloje dėsto menininkas Jaras Ramūnas. Tai vienintelė įstaiga Lietuvoje, kurioje dėstoma ši disciplina.

Šaltiniai 

 Filadelfijos meno muziejus

Scenos menas
Regimantas Midvikis

Regimantas Midvikis (1947 m. sausio 5 d. Eidintuose, Tauragės rajonas – 2015 m. birželio 12 d.) – Lietuvos dailininkas skulptorius.

Biografija 
1964 m. baigė Tauragės 1-ąją vidurinę mokyklą. 1965–1971 m. studijavo skulptūrą LSSR valstybiniame dailės institute (dab. Vilniaus dailės akademija). Iki 1975 m. dėstė Telšių taikomosios dailės technikume. 1975–1979 m. Klaipėdos „Dailės“ kombinato dailininkas.

Nuo 1969 m. dalyvavo parodose, nuo 1975 m. Lietuvos dailininkų sąjungos narys. Kūrė dekoratyviąsias ir mažųjų formų skulptūras, portretus, paminklus.  1994 m. kartu su kitais menininkais ir architektais (Ričardu Krištapavičiumi, Algirdu Žebrausku) už Rainių (Telšių rajonas) kančių koplyčios sukūrimą tapo Lietuvos nacionalinės premijos laureatu. 

Gyveno Tauragėje. Palaidotas Gaurės kaimo kapinėse.

Kūryba 
Žinomiausi kūriniai:
 1990 m. paminklas pirmajam lietuvių kapitonui Liudvikui Stulpinui Smiltynės kapinaitėse
 1993 m. paminklas Simonui Daukantui Lenkimuose (archit. Adomas Skiezgelas)
 1997 m. paminklas pirmosios lietuviškos knygos autoriui Martynui Mažvydui Klaipėdoje, naujai rekonstruotoje Lietuvininkų aikštėje (archit. Vytenis Mazurkevičius, aukštis – 3,7 m, kartu su šlifuotu pjedestalu – 6,5 m, granitas)
 2003 m. paminklas karaliui Mindaugui Vilniuje, Gedimino kalno papėdėje (archit. Algimantas Nasvytis, Ričardas Krištapavičius, Inesa Alistratovaitė, aukštis – 5 m, granitas)
 2007 m. paminklas Juozui Miltiniui Panevėžyje (bronza)
 2009 m. paminklas Lietuvos vardo tūkstantmečiui Klaipėdoje (archit. Vytenis Mazurkevičius, konstr. Tautvydas Tubis)
 2009 m. paminklas Kęstučio apygardos partizanams Tauragėje (granitas)

Menininkas kūrė ir dekoratyvines skulptūras („Bėgikai“, 1976 m.; „Sudužimas“, 1979 m.; „Žemė kėlė“, 1980 m.; „Katinas“, 1982 m.), kamerines skulptūras („Žeme, nepalik mūsų“, 1979 m.), portretus (Domo Rociaus, 1973 m.; „Birutė“, 1975 m.), smulkiosios skulptūros kūrinius ir kt.

Įvertinimas 
 1981 m. Lietuvos komjaunimo premija, už skulptūras „Žeme, nepalik mūsų“ ir Domo Rociaus portretą 
 1994 m. Lietuvos nacionalinė kultūros ir meno premija

Šaltiniai 

Lietuvos nacionalinės kultūros ir meno premijos laureatai
Lietuvos skulptoriai
Tauragės garbės piliečiai
Dvarelis

Apie viensėdį žr. Dvarelis (viensėdis).

Dvarelis – kaimas Tauragės rajono savivaldybėje, 4 km į pietvakarius nuo Tauragės, dešiniajame Jūros krante.

Gyventojai

Šaltiniai 

Tauragės rajono savivaldybės gyvenvietės
Kylis

Kylis – miestas Vokietijoje, Šlėzvigo-Holšteino žemės sostinė. Mieste aktyvi tarptautinė prekyba laivais, veikia atnaujintas Kylio universitetas. Išvystyta laivyba, elektrotechnikos, mechanikos, laivų statybos, chemijos, tekstilės, žvejybos pramonės.

Istorija 

Kylį dar XIII a. įkūrė Holšteino grafas Adolfas IV fon Šauenburgas, tikėjęs, kad miestas taps svarbiu prekybiniu centru. Tačiau šiandieninis miestas neišlaikė Viduramžių dvasios, nes jį ištiko panašus kaip ir Drezdeno likimas – Kylis buvo sugriautas iki pamatų. 

1242 m. vietovei suteikiamos miesto teisės, o už kelių dešimtmečių Kylis tampa vienu iš Hanzos miestų. XVII a. Holšteino-Gotorfo hercogas Christianas Albrechtas įkuria universitetą. XIX a., kai į Kylį buvo perkeltas Prūsijos laivynas, miestas ima sparčiai augti, tampa pagrindine karine-jūrine Vokietijos baze Baltijos jūroje. Tuo metu buvo atidarytas ir Šiaurės-Baltijos jūros kanalas. Miestas tapo vienu stambiausių karinės pramonės centrų ir išlaikė šį vardą iki XX a. antrosios pusės.

Sportas 
 SV Holstein Kiel (futbolas)

Nuorodos 
 Oficiali Kylio miesto svetainė (vokiečių, anglų k.)
 Kylio miesto vikisvetainė 
 Faktai apie Kylį 
 Barai ir restoranai

 
Vokietijos universitetiniai miestai
Dvarviečiai (Tauragė)

Dvarviečiai – kaimas Tauragės rajono savivaldybėje, 4,5 km į pietus nuo Dauglaukio. 

Vietovė rašytiniuose šaltiniuose minima nuo XVII a. Tuomet čia buvo Dvarviečių palivarkas, vėliau Dvarviečio (Pundulavo) dvaras. Dvaro sodybą visiškai sunaikino melioracija.

Gyventojai

Šaltiniai 

Tauragės rajono savivaldybės gyvenvietės
Jociai

Jociai – kaimas Tauragės rajono savivaldybėje, 15 km į šiaurės vakarus nuo Tauragės, 6 km į vakarus nuo Mažonų. Į pietryčius nuo kaimo, prie Alangos ir Jūros upių santakos yra didžiulė atodanga – viena iš rajono lankytinų vietų.

Istorija 

Kaime buvęs Jocių dvaras. Dvaro sodyba įkurta 1709 m. Dvarą valdė Mankevičius, po to jo žentas grafas J. Molis. Mankevičiai dalyvavo 1863–1864 m. sukilime, už tai buvo ištremti į Sibirą.

Dvare buvo plytinė (XIX a.), malūnas, parkas – sodas ir kiti pastatai. Pokario metais pastatus nugriovė tarybiniai kariai, iš gerų rąstų rentė kitus pastatus Tauragėje. Iš dvaro sodybos išliko tik parko – sodo dalis, sodyba užstatyta kolūkio gamybiniu centru.

1915 m. kraštą okupavus vokiečiams, Tauragė stipriai nukentėjo, todėl apskrities centras buvo įkurtas Jocių dvare, o apskritis vadinta Jocių apskritimi.

1922 m. dalis dvaro žemių išdalinta mažažemiams. 1923 m. Jocių dvaro centrą už 80 000 litų nupirko grįžęs iš JAV Jonas Gaižauskas.

Gyventojai

Šaltiniai 

Tauragės rajono savivaldybės gyvenvietės
Mykolas Tiškevičius

Mykolas Tiškevičius () – XVI a. Lietuvos Didžiosios Kunigaikštystės bajoras, didikas, valstybės ir karinis veikėjas.

Biografija 

Kilęs iš Kijevo bajoro Kaleniko Miškovičiaus šeimos, Lietuvos didikų Tiškevičių giminės. Tėvas Tiška. Broliai Borisas Tiškevičius, Levas Tiškevičius, Bazilis Tiškevičius, Gavrila Tiškevičius.

Šeima 
1533 m. vedė, žmona Petronėlė, sūnus Jurgis Mykolas Tiškevičius

Valstybės tarnyba 

1523 m. karaliaus dvariškis, 1531 m. Lietuvos lauko etmonas, 1538 m. Krymo chano sulaikytas, grįžo 1540 m.

Pasak Igno Jonyno, jam yra priskiriamas Mykolo Lietuvio slapyvardžiu pasirašytas ir 1550 m. išleistas veikalas „Apie totorių, lietuvių ir maskvėnų papročius“ (, lietuvių kalba išleistas 1966 m.)

Šaltiniai

Nuorodos 

Mykolas Tiškevičius
Los Andželo policijos departamentas

Los Andželo policijos departamentas () – policijos departamentas Los Andžele, Kalifornijoje. Įkurtas 1853 m. ir tuomet vadinosi Los Andželo reindžeriai. 2018 m. duomenimis, departamente dirbo daugiau kaip 9000 policijos pareigūnų bei apie 3 000 civilių darbuotojų. LAPD veikia 1290 km² teritorijoje, kurioje gyvena apie 4 mln. žmonių.

LAPD vaizduotas daugybėje filmų, romanų ir televizijos laidų. Los Andželo policijos departamentas susiduria su kontroversijomis dėl rasizmo, policijos pareigūnų brutalumo ir korupcijos.

Išnašos 

Policija
Los Andželas
Lahoiskas

Lahoiskas (arba Logoiskas) – miestas vidurio Baltarusijoje, 36 km į šiaurę-šiaurės rytus nuo Minsko; rajono centras. Per miestą eina respublikinė automagistralė M3 (Minskas-Vitebskas). Apylinkėse išaiškintas Lahoisko krateris.

Istorija 

Gyvenvietė žinoma nuo XI a. Likę dvi XI–XIII a. senovinės gyvenvietės. 1505 m. gyvenvietę sudegino totoriai. Miestas pradėjo augti, kai 1567 m. Bazilis Tiškevičius čia įkūrė Lahoisko ordinaciją ir jame įsikūrė viena gausiausių Tiškevičių giminės šakų. XIX a. Tiškevičiai dvaro vietoje ant upės kranto pasistatė rūmus, kurie sugriauti Antrojo pasaulinio karo metais. Pagrindinė peizažinio parko alėja nuo rūmų vedė į pagrindinę miestelio gatvę ir baigėsi turgaus aikšte.

Galerija

Nuorodos 

 Lahoisko svetainė
 Nuotraukos

Minsko srities miestai
Lahoisko rajono gyvenvietės
Briugė

Briugė – miestas šiaurės vakarų Belgijoje, prie Šiaurės jūros; V. Flandrijos provincijos centras. Svarbus susisiekimo mazgas, jūrų uostas (avanportai – Zebriugė ir Ostendė), laivybos kanalai Briugė–Zebriugė, Briugė–Ostendė, Briugė–Gentas. Išvystyta metalo apdirbimo, mašinų, chemijos, maisto, tekstilės pramonė. Yra Nyderlandų meno muziejus, dailės galerija, Deimantų muziejus, Jano Van Eiko muziejus.

Istorija 

Briugė žinoma nuo VII amžiaus. XI–XIV a. tai buvo vienas didžiausių Europoje amatų ir tarptautinės prekybos centras. XV a. čia gyveno, kūrė, mirė ir palaidotas garsusis Šiaurės renesanso tapytojas Janas Van Eikas. Briugės muziejuje yra eksponuojami keli jo žymesnių darbų. 2002 m. Briugė buvo Europos kultūros sostinė.

Architektūra 

Briugės miesto centras išsiskiria išlikusia klestėjimo laikus menančia viduramžių architektūra. Išskirtinis išplanavimo bruožas – žiedu miestą supančių tarpusavyje susisiekiančių kanalų sistema, dėl kurios Briugė dažnai vadinama „Šiaurės Venecija“. Senamiesčio siluete dominuoja XIII–XVI a. Švč. Mergelės Marijos bažnyčia, kurios 122 m aukščio varpinės bokštas yra laikomas antruoju aukščiausiu plytų bokštu pasaulyje. Jos dešiniajame altoriuje yra Mikelandželo „Madonos su kūdikiu“ skulptūra. Didžiojoje rinkos aikštėje yra vienas miesto simbolių – nuo XIII a. stovinti varpinė. Briugės rotušės aikštės kampe yra bene geriausiai Flandrijoje išlikusi romaninės architektūros Švč. Jėzaus Kraujo Bazilika. Nuo 2000 m. Miesto centras priklauso Pasaulio paveldui.

Pavadinimo kilmė 

Miesto vardas tikriausiai kilęs nuo žodžio bryggja, reiškiančio uostą, priplaukimo vietą. Flamandiškai "brugge" reiškia "tiltas". Semamiestis įsikūręs kanalais apjuostoje dirbtinėje saloje ir į miestą anksčiau buvo galima patekti tik per tiltus ir tiltų galuose įrengtus vartus.

Sportas

Futbolas 

Mieste 2000 m. vyko XI Europos futbolo čempionatas. Žymiausi miesto klubai:
 Cercle Brugge KSV
 Club Brugge KV

Belgijos miestai
Komberis

Komberis (, ) – nedidelis miestas Šiaurės Airijoje, Dauno grafystėje. 8 933 gyventojai (2001 m.). Įsikūręs ~24 km į pietryčius nuo Belfasto. Bulvių auginimo centras.

Pavadinimas kilęs iš airių kalbos žodžio comar, reiškiančio upių santaką.

Šiaurės Airijos miestai
Ekstrasistolija

Ekstrasistolija – priešlaikiniai širdies susitraukimai, sukeliami neįprasto širdies ritmo vedlio, t. y. ne sinusinio mazgo.

Ekstrasistolija įtariama, kai pacientas, esantis ramybės būsenos arba paveiktas fizinio ar emocinio krūvio, skundžiasi epizodiniais širdies ritmo permušimais. Ekstrasistolija gali sukelti silpnumą, galvos svaigimą, dėl jos gali sumažėti darbingumas. Dažnai ligoniai ekstrasistolių nejaučia arba atsitiktinai, pavyzdžiui, matuodamiesi arterinį kraujospūdį ar čiuopdami pulsą, pastebi jo sutrikimą (asimptominė ekstrasistolija).

Bet kuriuo atveju, ligą diagnozuoja gydytojas, būtina kreiptis pas specialistą patvirtinti arba paneigti diagnozę.

Patologija
Kraujo ir kraujotakos fiziologija
Kalniškiai (Tauragė)

Kalniškiai – kaimas Tauragės rajono savivaldybėje, 5 km į pietryčius nuo Tauragės.

Gyventojai

Šaltiniai 

Tauragės rajono savivaldybės gyvenvietės
Kraštinė (Tauragė)

Kraštinė – kaimas Tauragės rajono savivaldybėje, 5 km į rytus nuo Tauragės, už Tauragės keramikos molio karjerų.

Gyventojai

Šaltiniai 

Tauragės rajono savivaldybės gyvenvietės
Lapynai (Tauragė)

Lapynai – kaimas Tauragės rajono savivaldybėje, 3 km į pietus nuo Dauglaukio. 

Lapynų apylinkėse – Šilinės girininkijos 17 kvartale – yra pilkapiai, kurie nėra archeologijos paminklas, o tik žemyninės smėlio kopos.

Sakalinės girininkijos Lapynų miško 24 kvartale, Buveinės pievoje yra tokio pat vardo akmuo, o šalia Buveinės pelkės yra kalva, vadinama Šaiškalniu, Akmeniniu kalnu, Cėpkalniu ir Ramybkalniu. Viename kalvos šlaite yra įspūdinga atodanga, matosi pilkas korėtas akmuo, einant kalnas dunda, tarsi apačioje būtų tuštuma.

Gyventojai

Šaltiniai 

Tauragės rajono savivaldybės gyvenvietės